अपनी पिछली फिल्म "ये साली जिंदगी" में 18 चुंबन दृश्य देने वाले अरुणोदय ने बीबीसी से एक खास बातचीत में कहा "जब एक्टिंग करने के और खूबसूरत लड़की को किस करने के पैसे मिलते हैं. तो भाई कौन ना बोलेगा".पूजा भट्ट निर्देशित फिल्म जिस्म 2 अपनी बोल्ड विषयवस्तु और चित्रण के लिए काफी चर्चा में है. इस फिल्म के साथ अमरीकन पोर्न स्टार सनी लियोनी बॉलीवुड में अपना करियर शुरू कर रही हैं.अरुणोदय मानते हैं कि बोल्ड होने का मतलब है जिसमें आप विश्वास करते हैं उसे सबके सामने कह देना है और जिस्म 2 ऐसी ही एक फिल्म है.अरुणोदय कहते हैं "कभी कभी फिल्मों में अपना काम देखकर मुझे बिल्कुल खुशी नहीं मिलती और ऐसा लगता है कि कपड़े फाड़कर सड़कों पर घूमने लग जाऊं. लेकिन जिस्म 2 देखकर बहुत अच्छा लगा, सिर्फ मुझे ही नहीं जो लोग फिल्म से नहीं जुड़े हैं उन्हें भी फिल्म का ट्रायल बहुत अच्छा लगा."अरुणोदय के मुताबिक "जिस्म 2 में जो आप सोच रहे हैं उससे ज्यादा देखने को मिलेगा और कहानी भी उम्मीद से ज्यादा अच्छी है".सनी लियोनी गैर हिंदी भाषी हैं. फिर उन्हें हिंदी फिल्म में मौका देने के फैसले का बचान करते हुए अरुणोदय कहते हैं "ये कहां लिखा है कि सिर्फ भारत में रहने वाली लड़की को ही हीरोइन बनने का मौका मिलना चाहिए. हीरोइन देसी हो या विदेशी, कोई फर्क नहीं पड़ता. फिल्म किसी के साथ भी बनें ,अगर कोई काम अच्छा कर रहा है तो वो टिकेगा वरना घर लौट जाएगा".सनी लियोनी की तारीफ करते हुए अरुणोदय कहते हैं कि सनी बहुत मेहनती लड़की है और उसने अपने रोल के लिए और अपने डायलॉग के लिए कड़ी मेहनत की है.जिस्म 2, तीन अगस्त को रिलीज होगी. फिल्म में अरुणोदय सिंह और सनी लियोनी के अलावा रणदीप हुड्डा भी मुख्य भूमिका में है.